Mag van die Satan(2) - www.bybelkennis.co.za
by Mitch Kalp · Published 20/07/2009 · Updated 28/09/2014
Mag van die Satan(2) – Henk Geyer
Daar was 'n vraag en antwoord oor die mag van die Satan. Na aanleiding daarvan skryf Henk Geyer:
Ek het die volgende verklaring van die mag wat aan Satan gegee is, gehoor. Ek sal u kommentaar waardeer:
Na aanleiding van Genesis 1:26 en 28 en Psalm 8:6-9 het hy die heerskappy en mag oor die wêreld vir die mens gegee (Dit sluit in ons eie wil). Ons weet dat God nie iets sal gee of belowe en dit dan later sal terugneem nie, alhoewel Hy almagtig is en alles kan doen wat HY WIL. Die mens wat hierdie Mag ontvang het, kon kies wie se WIL op Aarde moet geskied. God het gesê Ek is jou Skepper en Jou GOD as jy my gehoorsaam sal jy vir ewig Lewe. Hy het ons vrye toegang gegee tot alle vrugte in die Tuin en vrye toegang tot die boom van die LEWE maar een Boom het HY ons verbied. Satan het gesê GOD praat nie die waarheid nie. Die Mens het die mag gehad om te besluit en het toe die Satan eintlik mag gegee om op aarde te bly en soort van te regeer, daar is die MAG aan Satan gegee. Sedertdien hou die Mens satan in beheer. (behalwe een MENS natuurlik)
Dit maak sin vir my as jy die vogende in ag neem:
1. Oor die mag van die mens: leer Jesus ons bid dat die "Vader se Wil op aarde moet geskied soos dit reeds in die Hemel Geskied" dws die mens se wil (wat baie keer die satan se wil is, as ons so kies) geskied en dit is eintlik ons wat GOD se wil moet laat geskied.
2. Oor die mag van die Satan: Die enigste mag en bestaansreg op aarde wat hy het is die wat die mens wil.
3. Oor die MAG van GOD: God het die Satan uit die Hemel geban, gegooi, gejaag wat verhoed hom om, dood eenvoudig, die Satan van die aarde te verjaag. Hy sal nie, want Hy het die MAG vir die mens gegee en die mens moet die Satan oorwin – wegjaag noem dit wat jy wil. EN DIT is waarom GOD "MENS" moes word om namens die hele mensdom die satan te verwerp en GOD as HEERSER, SKEPPER en ENIGSTE GOD te kom erken en dien.